Ο **Κώστας Καλλιμάνης** είναι Έλληνας προπονητής ποδοσφαίρου και βετεράνος ποδοσφαιριστής που αγωνιζόταν ως αμυντικός.

Ως ποδοσφαιριστής αγωνίστηκε σε όλα τα εγχώρια εθνικά πρωταθλήματα. Στην Α΄ Εθνική αγωνίστηκε με την Προοδευτική, τον Α.Ο. Ξάνθη, τον Άρη Θεσσαλονίκης, τον Λεβαδειακό και τον Πανσερραϊκό, σημειώνοντας 117 συμμετοχές συνολικά.

Καριέρα
-------

### Ποδοσφαιρική καριέρα

Ξεκίνησε το ποδόσφαιρο από τον Ελλήσποντο Νέας Λαμψάκου, σωματείο από τον τόπο καταγωγής του, τη Νέα Λάμψακο Ευβοίας και κατόπιν αγωνίστηκε στον Λήλαντα Βασιλικού. Το 1995 μεταγράφηκε στον Λεβαδειακό, όπου με την ομάδα της Λιβαδειάς έκανε ντεμπούτο σαν επαγγελματίας ποδοσφαιριστής στην Β΄ Εθνική, ενώ αγωνίστηκε ακόμη στην Γ΄ και στην Δ΄ Εθνική. 

Το 2000 μεταγράφηκε στην Προοδευτική, με τη φανέλα της οποίας το 2002 κέρδισε την άνοδο στην Α΄ Εθνική, όπου και αγωνίστηκε τη σεζόν 2002-03, κάνοντας ντεμπούτο στον αγώνα Προοδευτική - Π.Α.Σ. Γιάννινα 1-0 για την 1η αγωνιστική στις 25/8/2002. Ακολούθως αγωνίστηκε από μία χρονιά στον Α.Ο. Skoda Ξάνθη και στον Άρη Θεσσαλονίκης και το 2005 επέστρεψε στον Λεβαδειακό, με τη φανέλα του οποίου αγωνίστηκε για μια διετία στην Α΄ και Β΄ Εθνική, πανηγυρίζοντας την επάνοδο στην Α΄ Εθνική τη δεύτερη χρονιά. Το 2007 μεταγράφηκε στον Πανσερραϊκό, με τον οποίο πανηγύρισε επίσης την άνοδο στην Α΄ Εθνική, όπου και αγωνίστηκε τη σεζόν 2008-09.

Το καλοκαίρι του 2009 μεταγράφηκε στον Πιερικό και τον Ιανουάριο του 2010 στον Α.Σ. Ρόδος. Το καλοκαίρι του 2010 μεταγράφηκε στον Ηρακλή Ψαχνών με τη φανέλα του οποίου αγωνίστηκε μία χρονιά πανηγυρίζοντας την άνοδο στην Β΄ Εθνική. Το καλοκαίρι του 2011 μεταγράφηκε στον Α.Ο. Χαλκίς με τη φανέλα του οποίου αγωνίστηκε μια χρονιά στην Δ΄ Εθνική και κατέκτησε το Κύπελλο Ε.Π.Σ. Ευβοίας, προτού αποχωρήσει από την ενεργό δράση ως ποδοσφαιριστής το 2012.

### Προπονητική καριέρα

Τον Ιανουάριο του 2014 ανέλαβε προπονητής του Λήλαντα Βασιλικού, κάνοντας ντεμπούτο σαν προπονητής. Το 2019 ανέλαβε την τεχνική ηγεσία του Ελλησπόντου Νέας Λαμψάκου, την ομάδα του τόπου καταγωγής του από την οποία έκανε τα πρώτα του ποδοσφαιρικά βήματα.

Στατιστικά
----------

### Στατιστικά ανά περίοδο

| Περίοδος | Σύλλογος | Κατηγορία | Συμμετοχές | Γκολ |
| --- | --- | --- | --- | --- |
| 1995-96 |  Λεβαδειακός | Β΄ Εθνική | 17 | 0 |
| 1996-97 |  Λεβαδειακός | Β΄ Εθνική | 25 | 0 |
| 1997-98 |  Λεβαδειακός | Β΄ Εθνική |  |  |
| 1998-99 |  Λεβαδειακός | Γ΄ Εθνική | 21 |  |
| 1999-00 |  Λεβαδειακός | Δ΄ Εθνική | 25 |  |
| 2000-01 |   Προοδευτική | Β΄ Εθνική | 17 | 2 |
| 2001-02 |   Προοδευτική | Β΄ Εθνική | 22 | 0 |
| 2002-03 |   Προοδευτική | Α΄ Εθνική | 25 | 0 |
| 2003-04 |  Α.Ο. Skoda Ξάνθη | Α΄ Εθνική | 10 | 0 |
| 2004-05 |  Άρης Θεσσαλονίκης | Α΄ Εθνική | 28 | 0 |
| 2005-06 |  Λεβαδειακός | Α΄ Εθνική | 28 | 0 |
| 2006-07 |  Λεβαδειακός | Β΄ Εθνική | 30 | 0 |
| 2007-08 |  Πανσερραϊκός | Β΄ Εθνική | 30 | 0 |
| 2008-09 |  Πανσερραϊκός | Α΄ Εθνική | 26 | 0 |
| 2009-10 (Α΄) |  Πιερικός | Β΄ Εθνική | 12 | 0 |
| 2009-10 (Β΄) |  Α.Σ. Ρόδος | Β΄ Εθνική | 9 | 0 |
| 2010-11 |  Ηρακλής Ψαχνών | Γ΄ Εθνική | 26 | 0 |
| 2011-12 |  Α.Ο. Χαλκίς | Δ΄ Εθνική | 30 | 0 |
|

### Τίτλοι

* 1 Πρωτάθλημα Β΄ Εθνικής: 2007-08
* 1 Κύπελλο Ε.Π.Σ. Ευβοίας: 2011-12

Πηγές
-----

* *Ο Κώστας Καλλιμάνης έκανε ...ντουζίνα τις φανέλες που φόρεσε*, egnomi.gr

Παραπομπές
----------

1. ↑  *ΛΕΒΑΔΕΙΑΚΟΣ: Υπέγραψε ο Καλλιμάνης* sport-fm.gr
2. ↑  *Ανακοινώθηκε ο Καλλιμάνης* sport24.gr
3. ↑  *«Πράσινος» κι ο Καλλιμάνης* rodiaki.gr
4. ↑  *Απέκτησε τον Καλλιμάνη ο Ηρακλής Ψαχνών* contra.gr
5. ↑  *ΑΟ ΧΑΛΚΙΣ: "Νερατζούρι" Καλλιμάνης και Λέκκας!* evoikaspor.blogspot.com
6. ↑  *ΚΩΣΤΑΣ ΚΑΛΛΙΜΑΝΗΣ: «Έζησα 16 πανέμορφα χρόνια στα γήπεδα της Super League!»* koinoniki.gr
7. ↑  «*Νέος προπονητής του Λήλα Βασιλικού ο Κώστας Καλλιμάνης* eviatopblog.gr». Αρχειοθετήθηκε από το πρωτότυπο στις 3 Δεκεμβρίου 2022. Ανακτήθηκε στις 24 Ιουλίου 2022.
8. ↑  *ΕΛΛΗΣΠΟΝΤΟΣ: Ο Κώστας Καλλιμάνης θα είναι ο νέος προπονητής της ομάδας της Ν. Λαμψάκου* egnomi.gr

Εξωτερικοί σύνδεσμοι
--------------------

* Προφίλ Κώστα Καλλιμάνη transfermarkt.com
* Προφίλ Κώστα Καλλιμάνη findglocal.com

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |